Kandidatët republikanë ulin tonet
Debati televiziv i radhës u zhvillua me tone të qytetëruara
Islami radikal, politika e jashtme dhe tregtia ishin ndër çështjet që u trajtuan më shumë gjatë një debati të civilizuar të katër kandidatëve republikanë që vazhdojnë të garojnë për president. Debati i paraprin votimeve të mëtejshme paraprake që do të mbahen ditën e martë, ndërkohë që sot, ish-kandidati republikan Ben Carson, shpalli mbështetjen e tij për Donald Trump, i cili e pati përqeshur më parë gjatë fushatës. Duke folur për rrezikun e myslimanëve të radikalizuar, dallimet në përqasjet e tyre u bënë të qarta, duke filluar nga Senatori i Floridas, Marco Rubio. thotë senatori Rubio. thotë guvernatori Kasich. tha zoti Trump. Rivali më i afërt i zotit Trump, Senatori i Teksasit Ted Cruz, është vetëquajtur si alternativa ndaj ekstremitetit të Donald Trump në këtë garë. Zoti Cruz kritikoi propozimin e zotit Trump për të imponuar tarifa të rënda tregtare ndaj vendeve që nuk bashkëpunojnë me Shtetet e Bashkuara. thotë Senatori Cruz. thotë zoti Trump. Një Donald Trump më i përmbajtur, qëndroi mbi ngacmimet e Ted Cruz gjatë debatit, duke u fokusuar drejt votimeve paraprake që do të zhvillohen të martën në shtete të rëndësishme, si Florida, Illinois, dhe Ohio. Nëse zoti Rubio humb përballë zotit Trump edhe në shtetin e tij të lindjes, kjo do të ishte një goditje e rëndë dhe ndoshta edhe fundi i fushatës së tij. Sondazhet e tregojnë zotin Trump të kryesojë në Florida, i pasuar nga zoti Rubio dhe zoti Cruz.